Foto: AFP BMT bosh kotibi Antoniu Guterrish Sharlotsvilldagi hodisalardan so‘ng irqchilik, antisemitizm va ksenofobiyaning boshqa ko‘rinishlariga qarshi birgalikda kurashish lozimligini ma’lum qildi. «Irqchilik, ksenofobiya, antisemitizm va islomofobiya bizning jamiyatni zaharlamoqda. Biz ular bilan har doim va har yerda kurashishimiz kerak», - deya yozdi u tvitterdagi sahifasida. O‘tgan dam olish kunlari Sharlotsvillda ultra o‘ng faollar va ularga qarshi bo‘lganlar o‘rtasida shafqatsiz to‘qnashuvlar yuz berdi. Bu mahalliy hukumatning Fuqarolik urushi paytida janubliklar armiyasi qo‘mondoni Robert Liga qo‘yilgan haykalni buzib tashlash haqidagi qaroridan so‘ng yuz berdi. Norozilik namoyishi vaqtida neonatsizm mafkurasiga sodiq bo‘lgan kichik Aleks Filds yuqori tezlikda faollar to‘dasiga kelib urildi, natijada bir ayol halok bo‘ldi, yana 19 kishi jarohat oldi.